****

**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. 06-11-8062- 4/24**

**Podgorica, 18.12.2024.**

**MINISTARSTVO UNUTRAŠNJIH POSLOVA CRNE GORE**

**Odjeljenje za zaštitu podataka o ličnosti**

**i slobodan pristup informacijama**

**n/r načelniku, Mirku Kovačeviću**

**Bulevar Svetog Petra Cetinjskog, 22**

**P O D G O R I C A**

Odlučujući po Zahtjevu, br. 06-11-8062-1/24 od 23.07.2024. godine, upućenom od strane Ministarstva unutrašnjih poslova – Odjeljenja za zaštitu podataka o ličnosti, kojim se od Agencije za zaštitu ličnih podataka i slobodan pristup informacijama traži mišljenje na Nacrt Zakona o zaštiti podataka o ličnosti, Savjet Agencije na sjednici održanoj dana 13.12.2024 godine, donio je

**M I Š LJ E NJ E**

**Dostavljeni Nacrt zakona o zaštiti podataka o ličnosti na mišljenje od strane Odjeljenja zaštitu podataka o ličnosti MUP-a je potrebno precizirati u pojedinim odredbama.**

1.

Članu 9, stav 1 tačka 5 treba dodati riječ **ugovorom** u cilju preciziranja akta kojim se obrađivaču povjerava obrada ,u skladu sa zakonom.

Članom 65.stav 2 se mora precizirati da poslove ovlašćenog lica može da vrši lice sa visokim obrazovanjem- diplomirani pravnik (Ovo iz razloga što se oblast zaštite ličnih podataka tretira ili jeste oblast ljudskih prava zaštićena Ustavom i zakonom).

Stav 4 dodati, su javni.

**Obrazloženje: Kontakt podaci ovlašćenog lica** moraju biti javni kako bi se lica čija su prava povrijeđena mogla obratiti. Takođe u okviru uslova treba da se doda da lice koje vrši poslove službenika zaštite mora da ima pravnu i poslovnu sposobnost,da posjeduje dovoljno znanja i stručnosti iz oblasti zaštite.

2.

Član 77stav 3 staviti 10.godina i 5. godina iz oblasti zaštite i SPI.

**Obrazloženje:** Lice koje vrši poslove predsjednika Savjeta mora posjedovati znanja i iskustva iz obje oblasti u kojima donosi odluke.

3.

Član 79 stav 1.tačka 3. izmijeniti na način da ukoliko se utvrdi prilikom imenovanja nastane okolnost koja ukazuje na sukob interesa i smetnju iz člana 78.zakona.

**Obrazloženje:** Potrebno je da se jasnije preciziraju razlozi za smetnju prilikom imenovanja i ne ostavlja mogućnost paušalnog tumačenja kada i pod kojim uslovima nastaju okolnosti koje predstavljaju uslov za razrešenje. To prvenstveno kada je kandidat već imenovan i ne može da utiče na svoje srodnike u obavljanju ili imenovanju na određenu funkciju nakon njegovog imenovanja, a koji nisu bili smetnja prilikom imenovanja.

4.

Član 80a se briše.

**Obrazloženje :**Zakonom o sprječavanju korupcije se jasno precizira, u članu 11.stav 1, koji glasi:

Javni funkcioner može da se bavi naučnom, nastavnom, kulturnom, umjetničkom i sportskom djelatnošću i da stiče prihode od autorskih, patentnih i sličnih prava, intelektualne i industrijske svojine, ako zakonom nije drukčije propisano.

5.

Član 82. za direktora propisati iste uslove kao za Savjet Agencije u dijelu izbora, a brisati uslove za razrješenje i propisati nove jer istog ne imenuje Skupština već Savjet Agencije. Direktor je administrativni izvršilac koji za svoj rad odgovara Savjetu te nije potrebno propisivati i uslove koji su propisani za Savjet.

6.

Član 83.umjesto **izvršava** da stoji **sprovodi** odluke Savjeta jer se odnosi na niz odluka za koje on nije nadležan pa se može tumačiti pogrešno. Potrebno je dodati da direktor koji rukovodi kadrom Agencije može samoinicijativno vršiti nadzor u kompleksnim-složenim predmetima iz oblasti zaštite i slobodnog pristupa informacijama.

7.

Član 84. brišu se tačke 3. i 5. iz razloga što odluke Savjeta mogu biti i nezakonite što smo imali u praksi vezano za odluku Savjeta o davanju saglasnosti na objavljivanje spiska lica o samoizolaciji. Dok se tačka 2.briše jer direktora ne bira Skupština već Savjet i ne potpada pod isti režim, odnosno ne donosi odluke iz djelokruga rada Savjeta Agencije.

**SAVJET AGENCIJE**

**Predsjednik, mr Željko Rutović**

**Dostavljeno:**

* Podnosiocu zahtjeva
* Odsjeku za predmete i prigovore
* Odsjeku za nadzor
* a/a